తొమ్మిదేళ్ళపాటు ఆంధ్రప్రదేశ్ ముఖ్యమంత్రిగా వ్యవహరించిన నారా చంద్రబాబు నాయుడు 1978లో చంద్రగిరి అసెంబ్లీ నియోజకవర్గం నుంచి ఎన్నికయ్యాడు. రాష్ట్రంలోనే కాకుండా దేశ రాజకీయాలలో ప్రముఖ పాత్ర పోషిస్తున్న చంద్రబాబు నాయుడు 1951, ఏప్రిల్ 20న <MASK> జిల్లాలోని నారావారిపల్లె గ్రామంలో జన్మించాడు. కళాశాల దశలోనే రాజకీయాలపై ఆసక్తి చూపి అనతికాలంలోనే శాసనసభ్యుడిగా, రాష్ట్ర మంత్రిగా ఎదిగాడు. అప్పటివరకు కాంగ్రెస్ పార్టీ సభ్యుడైన చంద్రబాబు 1983 ఎన్నికలలో పరాజయం అనంతరం మామ ఎన్.టి.రామారావు స్థాపించిన తెలుగుదేశం పార్టీలో చేరి ఆ పార్టీలోనే తనదైన స్థానాన్ని ఏర్పర్చుకున్నాడు. 1994 ఎన్నికలలో తెలుగుదేశం పార్టీ విజయం సాధించి ఎన్టీరామారావు మళ్ళీ ముఖ్యమంత్రి అయిన పిదప లక్ష్మీ పార్వతి జోక్యం పెరగడంతో రాజకీయ చాకచక్యంతో శాసనసభ్యులను తనవైపు తిప్పుకొని పార్టీ వ్యవస్థాపకుడైన ఎన్టీరామారావునే ముఖ్యమంత్రి పీఠంపై నుంచి దింపి తను ఆ స్థానాన్ని పొందిన సంఘటన దేశ రాజకీయాలనే ఆశ్చర్యపరిచింది.
చంద్రగిరి శాసనసభ నియోజకవర్గం
యెర్రావారిపాలెం చిత్తూరు చంద్రగిరి చిన్నగొట్టిగల్లు